《同张莱山旧令公泛月帆园》
明代·陈迪纯

久渴檐帷洽夙欢，朅来林野暂盘桓。清光散沼天如洗，荡漾浮槎露欲漙。

绕槛花明秋不老，临流石垒膝容安。园亭倍觉开眉目，潦倒樽前话夜阑。

作者简介：陈迪纯，字子美，迪祥弟，顺德人，明神宗万历四十七年（一六一九）举人，明思宗崇祯十三年（一六四〇）特赐进士，官主事。